INFORMARE

PRIVIND MODUL DE REALIZARE A MASURII

DIN PROGRAMUL CADRU DE ACTIUNI AL INSPECTIEI MUNCII

***Acțiuni de informare și verificare a angajatorilor, cu privire la registrul general de evidență a salariaților***

In primul semestru al anului 2024 in cadrul controalelor efectuate prin programarea unitatilor pe domenii de activitate cat si a celor întreprinse urmare a petițiilor înregistrate la I.T.M. Braila, la un numar de 750 angajatori cu capital de stat, mixt si privat a fost verificat si modul in care acestia respecta prevederile H.G. 905/2017 privind întocmirea si completarea registrului general de evidenta a salariaților, care desfășurau activitate in următoarele domenii:

* alimentație publica, activități de alimentație (catering) pentru evenimente, restaurante si baruri;
* comerț, prelucrare si conservare a cărnii, a produselor lactate si a brânzeturilor si a peștelui;
* fabricarea pâinii, a prăjiturilor și a produselor de patiserie;
* întreținerea si repararea autovehiculelor;
* agricultura, creșterea animalelor;
* comerț cu amănuntul al florilor, plantelor și semințelor;
* comerț cu amănuntul al animalelor de companie și a hranei pentru acestea;
* lucrări de instalatii sanitare, de incalzire si de aer conditionat ;
* constructii si reparatii nave, barci si structuri plutitoare;
* activitati de constructii;
* comert cu amanuntul in magazine nespecializate;
* comert cu amanuntul in standuri si piete;
* comert cu amanuntul al imbracamintei, al carburantilor pentru autovehicule, in magazine specializate;
* comert cu ridicata al cerealelor, semintelor, furajelor si tutunului neprelucrat;
* comert cu ridicata nespecializat;
* coafura si alte activitati de infrumusetare ;
* activitati recreative si distractive;
* activitati referitoare la sanatatea umana;
* activitati de asistenta stomatologica, fabricarea de dispozitive, aparate si instrumente medicale si stomatologice;

- alte activitati postale si de curierat;

- școli de conducere (pilotaj);

* asociatii de proprietari;
* fabricarea de mobila ;
* spalarea și curățarea articolelor textile și produselor din blană;
* activități de pompe funebre și similare;

Urmare a acestor controale au fost constatate deficiente privind netransmiterea registrului la I.T.M. Braila in forma si termenele prevăzute de hotărâre, necompletarea acestuia in conformitate cu prevederile legale, neîntocmirea dosarelor personale pentru fiecare salariat sau necompletarea acestora cu toate documentele reglementate potrivit art. 7, alin. (2), neîntocmirea/neeliberarea de adeverințe care sa ateste activitatea desfășurata, durata activității, salariul, vechimea in munca si in specialitate, precum si un extras din registru la încetarea raporturilor de munca, nu s-a notificat I.T.M. Braila cu privire la încheierea de contracte de prestări servicii cu prestatori, pentru completarea si transmiterea datelor in registru.

Au fost depistate persoane ale căror date ale contractelor individuale de muncă prevăzute de art. 3 alin 2 lit a-i din HG nr. 905/2017 nu au fost transmise prin registrul general de evidenţă a salariaţilor cel tarziu în ziua lucrătoare anterioară inceperii activitatii sau au fost identificate situații in care s-a transmis registrul general evidenţă a salariaţilor fără respectarea termenului legal prevăzut la art. 4 alin. (1) lit. a)-f) si alin. (2)-(6) din HG nr. 905/2017.

Pentru deficientele constatate au fost sancționați contravențional 97 angajatori, fiind aplicate un număr de 130 sancțiuni, dintre care 41 amenzi contravenționale in valoare de 103.000 lei si 89 avertismente.

Menționam ca in toate situațiile in care au fost constatate neconformități, prin procesele verbale de control încheiate au fost dispuse in sarcina angajatorilor masuri obligatorii de intrare in legalitate.

De asemenea, în acțiunile de control le-au fost înmânate angajatorilor notificări privind cele mai recente modificări legislative si totodată se asigura îndrumarea acestora cu privire la respectarea legislației aplicabile, conștientizarea lor asupra importantei respectării prevederilor legale referitoare la registrul general de evidenta a salariaților, consecințele asupra drepturilor salariaților.

In cadrul activităților privind preluarea registrului general de evidenţă a salariatilor, in format electronic, se acorda asistenta de specialitate privind aplicarea dispozițiilor H.G. nr.905/2017 si a Ord. 1918/2011 pentru aprobarea procedurii si actelor pe care angajatorii sunt obligații să le prezinte la inspectoratul teritorial de munca pentru obtinerea parolei, precum si a procedurii privind transmiterea registrului general de evidenta a salariatilor in format electronic, cu modificările si completările ulterioare – inclusiv in ceea ce privește implementarea versiunii 6.0.9. a aplicației.

Astfel, se acorda consultanta telefonica pentru angajatori in vederea gasirii unor soluții tehnice, pentru verificari de situatii din registru, sunt solutionate solicitari formulate in scris pentru verificari de situatii din registru.

In primul semestru al anului 2024 au fost preluate la sediu un număr de 1003 registre si au fost eliberate un număr de 444 parole.

Nicu Lucian OLTEANU,

 Inspector Sef Adj. R.M.